આથી તેણે પોલીસ વડાને વિનંતી કરી કે સાહેબ જાડેજા સજજન અને કાર્યદક્ષ અધિકારી છે વળી એક જ્ઞાતીના તો ઠીક પણ દૂરદૂરના સગા પણ થતા હોય જો હું આ હુકમથી તેમને બદલાવું તો તેમના મનમાં મારા પ્રત્યે કદાચ કાયમી ધોરણે એવી છાપ રહે કે મેં તેમને બદલાવેલા આથી જો મને બદલવો હોયતો જીલ્લામાં બીજે ગમે ત્યાં બદલો પણ બજાણા રહેવા દયો’ પોલીસ વડાએ જયદેવને કહ્યું કે ‘આ તો તમે લક્ષ્મી ચાંદલો કરવા આવે અને મોઢૂ ધોવા જાવ તેવું કરો છો દરેક ફોજદાર બજાણા જવા તલપાપડ હાય છે’ જયદેવે કહ્યું સાહેબ તમારી વાત સાવ સાચી પણ આ નીષ્ઠાવાન અને સજજન અધિકારીને બદલીને મને મનમાં હંમેશા રંજ રહેશે અને મજા નહી આવે.